CELEX: 62022TN0065
Language: el
Date: 2022-02-02 00:00:00
Title: Υπόθεση T-65/22: Προσφυγή-αγωγή της 2ας Φεβρουαρίου 2022 — PS κατά ΕΤΕπ

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/31
            
         
      Προσφυγή-αγωγή της 2ας Φεβρουαρίου 2022 — PS κατά ΕΤΕπ
      (Υπόθεση T-65/22)
      (2022/C 128/44)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: PS (εκπρόσωπος: S. Orlandi, δικηγόρος)
      
         Καθής-εναγομένη: Ευρωπαϊκή Τράπεζα Επενδύσεων (ΕΤΕπ)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 12ης Ιουλίου 2021 με την οποία απορρίφθηκε το αίτημα που ο ίδιος είχε υποβάλει στις 21 Μαΐου 2021·
               
            
                  —
               
               
                  να υποχρεώσει την Ευρωπαϊκή Τράπεζα Επενδύσεων να καταβάλει στον προσφεύγοντα-ενάγοντα την αποζημίωση που προβλέπεται στο άρθρο 11 του ασφαλιστήριου συμβολαίου της AXA, λόγω μόνιμης αναπηρίας, στο ανώτατο ποσοστό, καθώς και το επίδομα που προβλέπεται στο άρθρο 9.1.13 των διοικητικών διατάξεων, καθώς και ποσόν ύψους 24 000 ευρώ ως χρηματική ικανοποίηση για την προκληθείσα ηθική βλάβη·
               
            
                  —
               
               
                  να καταδικάσει την Ευρωπαϊκή Τράπεζα Επενδύσεων στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του κατά της αποφάσεως της ΕΤΕπ της 12ης Ιουλίου 2021 με την οποία απορρίφθηκε το αίτημα αποζημιώσεως που ο ίδιος είχε υποβάλει στις 21 Μαΐου 2021, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται προσβολή του θεμελιώδους δικαιώματος στην αποτελεσματικότητα της κοινωνικής ασφαλίσεως των εργαζομένων κατά την έννοια των άρθρων 31, παράγραφος 1 και 34, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και του άρθρου 12 του Ευρωπαϊκού Κοινωνικού Χάρτη.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος χρηστής διοικήσεως, προσβολή του δικαιώματος στην εντός ευλόγου χρόνου εξέταση των υποθέσεων, και παράβαση του καθήκοντος μέριμνας που υπέχει η ΕΤΕπ.